proxectonos/corpus_dominio_legal_administrativo_tmp huggingface dataset:
08/08/2022 | Administración LocalMunicipal
A Coruña
Instituto Municipal A Coruña Espectáculos
Aprobación definitiva dun expediente modificativo do Presuposto do IMCE de 2022 (suplemento de crédito)

O Excmo. Concello Pleno, en sesión ordinaria realizada o día 7 de xullo de 2022, aprobou inicialmente un expediente modificativo do Presuposto do Instituto Municipal Coruña Espectáculos (IMCE) de 2022 de suplemento de crédito. O referido expediente permaneceu exposto ao público, despois da publicación do anuncio no Boletín Oficial da Provincia, no Taboleiro de Anuncios do IMCE, na Avda. da Mariña 18, durante o prazo de quince días hábiles, contados a partir do seguinte ao da súa publicación no citado boletín oficial, para os efectos de exame e presentación de reclamacións ante o Pleno, segundo o disposto no artigo 169.1, en relación co 177.2, do Texto Refundido da Lei Reguladora das Facendas Locais, aprobado por Real Decreto Lexislativo 2/2004, do 5 de marzo. Finalizado o período de exposición pública, non se presentou reclamación ningunha, polo que o expediente se considera definitivamente aprobado, segundo o establecido na aludida lexislación. Segundo o disposto no artigo 169.3, en relación co 177.2 e o 179.4 do Texto Refundido da Lei Reguladora das Facendas Locais, publícase o resumo por capítulos, incorporando a modificación, para o xeral coñecemento: Faise constar que contra a aprobación definitiva poderá interpoñerse directamente recurso contencioso-administrativo segundo o establecido no artigo 171 do citado texto legal, que se presentará ante a Sala correspondente do Tribunal Superior de Xustiza de Galicia no prazo de dous meses dende a publicación deste anuncio. Poderá interpoñerse calquera outro recurso que se considere procedente. A Coruña, 3 de agosto de 2022 A Presidenta do IMCE, PD Gonzalo Henrique Castro Prado PD Decreto 6873/2020, de 15 de outubro de 2020
08/08/2022 | Administración LocalMunicipal
As Somozas
Exposición pública da aprobación do padrón fiscal da taxa polo uso, prestación de servizos e realización de actividades nas instalacións deportivas municipais, agosto 2022

Aprobado por Resolución da Alcaldía de data 29 de xullo de 2022 o resumo de cuotas e o padrón de contribuíntes da taxa polo uso, prestación de servizos e realización de actividades nas instalacións deportivas municipais en agosto de 2022, e de conformidade co disposto no artigo 124 da Lei xeral tributaria e 88 do Regulamento xeral de recadación, o citado padrón someterase a información pública polo prazo de quince días hábiles, a contar dende o día seguinte á data de publicación deste anuncio no Boletín Oficial da Provincia e no taboleiro de anuncios deste Concello, para que as persoas interesadas poidan examinalo e, no seu caso formular as reclamacións que estimen oportunas. As Somozas, 1 de agosto de 2022, Asinado electrónicamente O alcalde Asdo.: Juan Alonso Tembrás
08/08/2022 | Administración LocalMunicipal
Muxía
Anuncio de aprobación de padrón fiscal da taxa pola utilización privativa da venda ambulante no mercado semanal de Muxia.3º trimestre 2022.

Por Decreto de Alcaldía de 2 de agosto de 2022 aprobouse a seguinte resolución: “Visto o padrón fiscal da taxa pola utilización privativa do dominio público para a venda ambulante no mercado semanal de Muxia dos martes e venres. Tendo en conta o establecido na normativa vixente (Lei 7/1985 -LBRL-, Lei 58/2003 -LGT- e RD 939/2005 Regulamento Xeral de Recadación-, por medio do presente PRIMEIRO.- Aprobar o padrón da taxa pola utilización privativa da venda ambulante no mercado semanal de Muxía, que ascende para o 3º trimestre de 2022, a 1.030 euros correspondentes a 35 suxeitos pasivos. SEGUNDO.- Expoñer ao público o padrón aprobado aos efectos de presentación das reclamacións que se estimen oportunas, mediante a publicación de edicto no BOP e no taboleiro de anuncios do Concello, por un período de 15 días dende a publicación. Esta exposición servirá como notificación colectiva a todos os contribuíntes nos termos do artigo 102.3 da Lei 58/2003, do 17 de decembro, Xeral Tributaria. TERCEIRO.- O prazo de cobro en período voluntario será de 2 meses, a contar dende o día seguinte á publicación do edicto no BOP. Transcurrido o mesmo procederase a esixir os xuros de mora e os recargos de acordo cos artigos 26 a 28 da Lei 58/2003. CUARTO.- Contra as liquidacións incorporadas aos padróns, transcorrido o periodo de exposición pública, os interesados poderán interpor recurso preceptivo de reposición ante o Sr. Alcalde-Presidente, como establece o artigo 14.2 do R. D. lexislativo 2/2004 polo que se aproba o texto refundido da lei de facendas locais. Contra a desestimación do recurso poderase interpor recurso contencioso-administrativo ante o Xulgado do Contencioso-Administrativo competente, no prazo de 2 meses dende o día seguinte á notificación da resolución”. Muxía, 3 de agosto de 2022 O Alcalde, Santiago M. Toba Campaña
08/08/2022 | Administración LocalMunicipal
Porto do Son
Aprobación Padrón Fiscal SAF xuño 2022

A concelleira delegada de Facenda, Persoal, Administración, Rexeneración de Núcleos Rurais e Cambio Climático do Concello de Porto do Son, en virtude das delegacións conferidas por Decreto de Alcaldía 553/2019, ditou Resolución núm.820/2022 de data 01/08/2022, aprobando o padrón definitivo do prezo público pola prestación do Servizo de Axuda no Fogar correspondente ao mes de xuño de 2022, por un importe total de 5.817,82 €. O que se fai público para xeral coñecemento, sinalando que este edicto ten carácter de notificación colectiva ao abeiro do disposto no artigo 102.3 da Lei 58/2003, do 17 de decembro, Xeral Tributaria. Contra esta resolución poderá interpoñerse recurso de reposición ante o alcalde- presidente, de conformidade co artigo 14 do RD Lexislativo 2/2004, de 5 de marzo, texto refundido da Lei reguladora das facendas locais, no prazo dun mes a contar dende o día seguinte ao de publicación deste anuncio. Contra a resolución do recurso de reposición os interesados poderán interpor recurso contencioso- administrativo, ante o Xulgado do Contencioso- Administrativo, no prazo de dous meses, a contar dende o día seguinte ao de notificación da resolución expresa do recurso de reposición, ou nos seis meses seguintes ao da súa interposición, se non existira resolución expresa, todo iso en virtude do artigo 46 da Lei 29/1988, de 13 de xullo, reguladora da Xurisdición Contenciosa- Administrativa. Porto do Son, 1 de agosto de 2022. A Concelleira Delegada, Mª José Maneiro Quintáns
08/08/2022 | Administración LocalMunicipal
Oza-Cesuras
Remitindo anuncio relativo á devolución de aval da obra “saneamento dos Loureiros no núcleo urbano de Cesuras ao núcleo rural de Cesuras” para a súa publicación no bop

E solicitada pola empresa contratista “OBRAS Y VIALES DE GALICIA, SL” a cancelación da fianza definitiva, faise público para que no prazo de quince días poidan presentarse as reclamacións que estimen pertinentes. Oza- Cesuras, 1 de agosto de 2022 O Alcalde; Asdo.: José Pablo González Cacheiro.
08/08/2022 | Administración LocalMunicipal
Oleiros
Persoal
Aprobación inicial dos regulamentos de axudas sociais, asistenciais e profesionais do persoal do Concello de Oleiros

Polo Concello Pleno, en sesión ordinaria que tivo lugar o día 28 de xullo de 2022, aprobouse inicialmente a modificación dos regulamentos de axudas sociais, asistenciais e profesionais para o persoal funcionario e laboral do Concello de Oleiros. En cumprimento do disposto na normativa vixente de aplicación, exponse ao público o expediente na área de Persoal e RRHH polo prazo de trinta días -o cal comezará a contar desde o seguinte ao da inserción deste Edicto no Boletín Oficial da Provincia- a fin de que durante dito prazo se poidan formular as reclamacións e suxestións que se consideren oportunas dirixidas ao Sr. Alcalde-Presidente desta Corporación. No caso de que, rematado o prazo, non se presentara ningunha reclamación ou suxestión, entenderase definitivamente aprobado o texto ata entón provisional. Oleiros, 3 de agosto de 2022 A segunda tenente de alcalde delegada de Persoal Ruby Miguela Yoo
08/08/2022 | Administración LocalMunicipal
Oza-Cesuras
Remitindo anuncio relativo á devolución do aval das obras “reparación de beirarrúas existente na zona urbana de Oza” e “urbanización e ordenación de zonas de estacionamento nos núcleos de Lois e Frais” para a súa publicación no bop

ANUNCIO Transcurrido o prazo de garantía para a execución das obras denominadas “Reparación de beirarrúas existentes na zona urbana de Oza. Parroquias de Oza e Parada (Oza-Cesuras)” e “Urbanización e ordenación de zonas de estacionamento nos núcleos de Lois e Frais. Parroquias de Oza e Parada (Oza-Cesuras)”, incluídas no POS+2018. E solicitada pola empresa contratista “CONSTRUCCIONES ROCHA CORRAL SL” a cancelación das fianzas definitivas, faise público para que no prazo de quince días poidan presentarse as reclamacións que estimen pertinentes. Oza- Cesuras, 1 de agosto de 2022 O Alcalde; Asdo.: José Pablo González Cacheiro.
08/08/2022 | Administración LocalMunicipal
San Sadurniño
Aprobación do padrón fiscal da Escola Infantil Municipal A Rolada do mes de xullo de 2022

Aprobados definitivamente por Decreto desta Alcaldía nº 2022-0370, con data 28 de xullo de 2022, os padróns e listas cobratorias dos servizos prestados na Escola Infantil Municipal A Rolada correspondente ao mes de xullo do exercicio 2022, a efectos tanto da súa notificación colectiva, nos termos que se deducen do artigo 102.3 da Lei 58/2003, Xeral Tributaria, como da submisión dos mesmos a trámite de información pública, por medio do presente anuncio, exponse ao público, polo prazo de quince días hábiles, a fin de que quen se estimen interesados poidan formular cantas observacións, alegacións ou reclamacións, estimen convenientes. Contra o acto de aprobación dos citados padróns e/ou as liquidacións contidas nos mesmos poderá interporse recurso previo de reposición ante a Alcaldía Presidencia no prazo dun mes a contar desde o día seguinte ao de finalización do termo de exposición pública, de acordo ao establecido no artigo 14 do Texto Refundido da Lei Reguladora das Facendas Locais. De interporse, entenderase desestimado de non resolverse de maneira expresa no prazo dun mes. Asemade, poderá interporse recurso contencioso-administrativo perante o Xulgado do Contencioso-Administrativo de Ferrol no prazo de dous meses dende a notificación da resolución do recurso de reposición ou seis meses dende a desestimación presunta do mesmo por transcurso de prazo. De conformidade co establecido no artigo 62.3 da Lei 58/2003, Xeral Tributaria, e no artigo 24 do Regulamento Xeral de Recadación, (Real Decreto 939/2005), ponse en coñecemento dos contribuíntes que o prazo de cobro, en período voluntario, será de dous meses, contados desde o día seguinte ao de finalización da exposición pública, e transcorrido este procederase a esixir os xuros de mora e as recargas que procedan segundo os artigos 26 e 28 da nomeada Lei xeral tributaria e, se fora o caso, as costas derivadas do procedemento de prema. O período voluntario de cobro pode ser diferente do período establecido para o desfrute continuado do servizo ao que se refire. Os recibos que figuran domiciliados, envíanse ás respectivas entidades para o seu cargo nas contas designadas polas persoas contribuíntes. San Sadurniño, 3 de agosto de 2022 O Alcalde Secundino García Casal
31/08/2022 | Administración LocalMunicipal
Cabana de Bergantiños
Aprobación dos padróns fiscais do SAF correspondentes ao mes de xuño

En data 26 de agosto de 2022 o Alcalde ditou a Resolución que literalmente se transcribe: “Vista a Ordenanza fiscal reguladora da taxa polo servizo de axuda no fogar que foi publicado no BOP nº 135 do 17 de agosto de 2014. Visto o informe da traballadora social do concello, dona Yudelkis Maria Samantha Larrañegui Chañe, no que detalla a relación de persoas usuarias do servizo, prezo hora/porcentaxe prezo hora e o número de horas que foron atendidas no mes de xuño de 2022. Elaborados os padróns mensuais que conteñen as liquidacións da taxa pola prestación do servizo do SAF no mes de xuño de 2022, en base aos datos facilitados pola Traballadora Social do concello. Tendo en conta o establecido no artigo 21.1. f) da Lei 7/1985, Reguladora das Bases de Réxime Local, que atribúe a esta Alcaldía o desenvolvemento da xestión económica de acordo co orzamento aprobado. RESOLVO: PRIMEIRO.- Aprobar o padrón mensual da taxa pola prestación do servizo de axuda no fogar correspondentes ao mes de xuño de 2022. O padrón correspondente ao mes de xuño consta de 111 contribuíntes (48 de libre concurrencia e 63 de dependencia) e un importe total de 5.622,95 € (4.035,46 € usuarios de dependencia e 1.587,49 € usuarios de libre concurrencia). SEGUNDO.- Expoñer ao público os padróns aprobados, mediante a publicación de edicto no BOP e no taboleiro de anuncios do concello, por un período de 15 días dende a publicación. Esta exposición servirá como notificación colectiva a todos os contribuíntes nos termos do artigo 102.3 da Lei 58/2003, de 17 de decembro, Xeral Tributaria. TERCEIRO.- O prazo de cobro en período voluntario será de 2 meses dende a publicacion do edicto de aprobación, transcurrido o mesmo procederase a esixir os xuros de mora e os recargos dacordo cos artigos 26 a 28 da Lei 58/2003. CUARTO.- Contra as liquidacións incorporadas aos padróns, os interesados poderán interpor recurso preceptivo de reposición ante o Sr. Alcalde, como establece o artigo 108 da Lei 7/1985 reguladora das bases do réxime local e regulado no artigo 14.2 do R. D. lexislativo 2/2004 polo que se aproba o texto refundido da lei de facendas locais, no prazo dun mes dende o día seguinte á publicación do edicto no B. O. P. Contra a desestimación do recurso poderase interpor recurso contencioso-administrativo ante o Xulgado do Contencioso-Administrativo competente, no prazo de 2 meses dende o día seguinte á notificación da resolución.” En Cabana de Bergantiños, a 26 de agosto de 2022 O Alcalde Asdo. José Muíño Domínguez
31/08/2022 | Administración LocalMunicipal
Arzúa
Anuncio de exposición ao público da documentación da Conta Xeral 2021

Formulada e rendida a Conta Xeral do Orzamento desta Entidade correspondente ó exercicio de 2021, integrada polas Contas e Estados a que fai referencia o artígo 209.1 del RDL 2/2004, do 5 de marzo, polo que se aproba o Texto Refundido da Lei Reguladora das Facendas Locais, e procedendo a convocar a Comisión Especial de Contas para o día 29 de agosto de 2022, faise constar que se expón ao público a documentación referida, incorporando a partires da celebración da comisión o informe que a dita comisión emita, para que durante quince días hábiles, contados a partir da data de celebración da comisión especial de contas, ou da publicación deste anuncio no BOP ( de ser posterior), os interesados lexitimados poidan examinala e formular por escrito os reparos e observacións que se estimen pertinentes, de conformidade co disposto no artígo 212.3 do citado texto legal e demáis disposicións vixentes. Arzúa, 26 de agosto de 2022 O alcalde Asdo. José Luis García López
31/08/2022 | Administración LocalMunicipal
Ribeira
Anuncio exposición pública conta xeral ano 2021.

Formulada e rendida a conta xeral do orzamento desta corporación correspondente ao exercicio de 2021, e informada pola Comisión Especial de Contas, exponse ao público cos documentos que a xustifican, polo prazo de quince días hábiles contados a partir do seguinte ao da inserción do presente edicto no B. O. P., co obxecto de que os interesados lexítimos poidan examinala e formular por escrito os reparos e observacións que estimen pertinentes, de conformidade co disposto nos artigos 208 e seguintes do Real Decreto lexislativo 2/2004, de 5 de marzo polo que se aproba o Texto Refundido da Lei Reguladora das Facendas Locais Ribeira, a 25 de agosto de 2022 A ALCALDESA EN FUNCIÓNS Narjiss Fernando Marcos Penche Haddouchi
31/08/2022 | Administración LocalMunicipal
Vilarmaior
Secretaría - Intervención
Aprobación do padrón fiscal da taxa pola prestación de servizos socioculturais, deportivos e de lecer, aerodanza agosto 2022

Mediante Decreto da Alcaldía de data do 26 de agosto de 2022 aprobouse o padrón fiscal da taxa pola prestación de servizos socioculturais, deportivos e de lecer, correspondentes ao mes de agosto de 2022, por importe de 240 euros, o cal se expón ao público, para a súa notificación colectiva, de acordo co establecido no artigo 102.3 da Lei 58/2003 do 17 de decembro, xeral tributaria, durante o prazo de quince días, a contar desde o día seguinte ao da publicación do presente edicto no Boletín Oficial da Provincia e no taboleiro de edictos do concello. Durante este prazo o padrón estará a disposición dos interesados a efectos de reclamacións. Contra o acto de aprobación do padrón e das liquidacións incorporadas a este, os contribuíntes e, en xeral, os interesados, poderán interpor os seguintes recursos: 1.- Reposición, perante a Alcaldía deste concello, no prazo dun mes, contado desde o día seguinte ó da finalización da exposición pública do padrón, que se entenderá rexeitado se no prazo dun mes desde a súa presentación non se resolve de maneira expresa.2.- Contencioso-administrativo, perante o Xulgado do Contencioso-Administrativo, no prazo de dous meses se a resolución do recurso de reposición é expresa, e no prazo de seis meses desde a súa interposición, se non o fose.3.- Poderá interporse calquera outro recurso que os interesados consideren oportuno. Vilarmaior, 26 de agosto de 2022. O ALCALDE, Carlos Vázquez Quintián
31/08/2022 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Servizo Territorial da Zona Galicia Norte
DH. W15.86249. Peche de parcelas. Concello de Monfero

Pastora Maria Dukuray Sagasta, solicita de Augas de Galicia por atoparse nas marxes do río s/d, a autorización de obras, no polígono 46, parcela 244 e 264, no lugar de Galteiros, 4 -A, parroquia de San Fiz de Monfero (San Fiz), Concello de Monfero (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.86249. As obras solicitadas consisten no peche de parcelas mediante zapata corrida de formigón e postes e maia metálica. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Monfero ou nas oficinas deste servizo, situadas na R/ Vicente Ferrer 2, 9º andar, onde estará exposto o expediente de que se trata, para que poida ser examinado por quen o desexe. A Coruña, 25 de agosto do 2022 O xefe do servizo territorial. P. A. Miguel Omar Benedet Torviso Sinatura dixital)
31/08/2022 | Administración LocalMunicipal
Miño
Aprobación inicial da modificación da Ordenanza fiscal número 22, reguladora da taxa pola prestación do servizo da escola infantil

O Pleno da Corporación municipal do Concello de Miño, na sesión ordinaria celebrada o día 12 de agosto de 2022, acordou a aprobación inicial da modificación da seguinte ordenanza fiscal: - Ordenanza fiscal número 22, reguladora da taxa pola prestación do servizo da escola infantil. De conformidade co establecido no artigo 49) da Lei 7/85, de 2 de abril, reguladora das Bases do Réxime Local, o expediente de referencia queda sometido a información pública e audiencia ós interesados polo prazo de 30 días hábiles, contados a partir do día seguinte da publicación deste anuncio no Boletín Oficial da Provincia, podendo os interesados examinar dito expediente nas oficinas municipais, situadas na rúa Carreira, n.º 38, dende as 9.00 ata as 14.00 horas, e presentar as alegacións que consideren oportunas. No caso de que non se presentase ningunha reclamación, o acordo elevarase automaticamente a definitivo, sen necesidade de acordo plenario. Miño, 24 de agosto de 2022 O alcalde Manuel Vázquez Faraldo
31/08/2022 | Administración LocalMunicipal
Coristanco
Aprobación definitiva Modificación Créditos 7-2022 de Suplemento de Crédito Expte.3-22, importe 23.903,45 euros.

Aprobada inicialmente a Modificación de Créditos núm.7/2022 sobre o Orzamento do Concello de Coristanco correspondente ao exercicio 2022, de aprobación dun Suplemento de Crédito (Expte. SC 3-2022). Publicada a antedita aprobación inicial no Boletín Oficial da Provincia (BOP) número 147 de 4 de agosto de 2022. Ao non se ter presentado reclamacións dentro de prazo regulamentario de exposición pública, do 5 ao 26 de agosto de 2022, ámbolos dous incluídos, faise público que, despois de dito expediente, o resume por capítulos dos créditos do estado de gastos do orzamento xeral deste Concello queda do seguinte xeito: O que se fai público para xeral coñecemento. Coristanco, 29 de agosto de 2022. Documento asinado electrónicamente por JUAN CARLOS GARCÍA POSE, Alcalde do Concello de Coristanco.
31/08/2022 | Administración LocalMunicipal
Bergondo
Secretaría
Delegación da Alcaldía-Presidencia para a celebración de matrimonio civil o 3 de setembro 2022

Por Resolución núm.983/2022, do 24 de agosto de 2022, esta alcaldía acordou a delegación do exercicio da competencia para a celebración de matrimonio civil na concelleira da corporación municipal, dona Veronica Ann Jennifer Lynn Shakir Martinez Meco, para o casamento previsto ás 13:00 horas do vindeiro 3 de setembro de 2022. O que se publica en cumprimento do disposto no artigo 44.2 do Real decreto 2568/1986, do 28 de novembro, polo que se aproba o Regulamento de Organización, Funcionamento e Réxime Xurídico das Entidades Locais. Bergondo, 25 de agosto de 2022. A alcaldesa Alejandra Pérez Máquez
31/08/2022 | Administración LocalMunicipal
Ribeira
Padróns e listas cobratorias da taxa pola prestación do servizo público de axuda a domicilio (dependencia e libre concorrencia) correspondentes ó mes de xuño de 2022.

Por Decreto de Alcaldía de data de hoxe, aprobáronse as liquidacións correspondentes a: – Padróns e listas cobratorias da taxa pola prestación do servizo público de axuda a domicilio (dependencia e libre concorrencia) correspondentes ó mes de xuño de 2022. Conforme ó disposto no artigo 102.3 da Lei 58/2003, de 17 de decembro, Xeral Tributaria, aplicable á facenda das entidades locais en aplicación do disposto no artigo 12 do Real Decreto Lexislativo 2/2004, de 5 de marzo, polo que se aprobou o Texto refundido da Lei reguladora de Facendas Locais, quedan expostos ó público durante o prazo de 20 días para o seu exame e reclamación por parte das persoas interesadas. O presente anuncio ten carácter de notificación colectiva ó abeiro do artigo 102 da Lei 58/2003, Xeral Tributaria. Contra as débedas consignadas nos padróns contributivos e notificadas colectivamente mediante o presente anuncio, os interesados poderán interpor os seguintes recursos: – Reposición, perante a Alcaldía deste Concello, no prazo dun mes, contado dende o día seguinte ó da finalización da exposición pública do padrón, que se entenderá rexeitado se ó transcorrer un mes dende a súa presentación non se resolve de maneira expresa. – Contencioso-administrativo, perante o Xulgado do Contencioso-Administrativo de Santiago de Compostela, no prazo de dous meses se a resolución do recurso de reposición é expresa, e no prazo de 6 meses dende a súa interposición, se non o fose. – Calquera outro recurso que as persoas interesadas consideren axeitado ó seu dereito. En cumprimento do disposto no artigo 24 do Regulamento Xeral de Recadación, exponse ó público o seguinte anuncio de cobranza: Prazo de ingreso: O período voluntario de cobranza do tributo indicado será do día 1 de setembro de 2022 ata o 10 de novembro de 2022, ámbolos dous inclusive. Lugar de ingreso e modalidade de cobro: Mediante domiciliación bancaria, de acordo co previsto na Ordenanza Fiscal reguladora da taxa de referencia. Os recibos serán cargados dentro dos cinco primeiros días do período voluntario de cobranza. O vencemento do prazo en período voluntario sen ter sido satisfeita a débeda determinará o comezo do procedemento de constrinximento, co devengo do recargo e demais conceptos esixibles tal e como se fixa nos artigos 26, 28 e 161 da Lei 58/2003 Xeral Tributaria. Ribeira, a 25 de agosto de 2022 A alcaldesa en funcións, Maria Luiza Alam Carcacia
31/08/2022 | Administración LocalMunicipal
Ribeira
ANUNCIO DE COBRANZA

Por Decreto da Alcaldía de esta data, no Concello de Ribeira vense de aprobar o padrón fiscal polo concepto de Vados Permanentes e reserva de Vía Pública, correspondente ao exercicio 2022. De acordo co establecido no art.º 102.3 da Lei 58/2003 do 17 de Decembro Xeral Tributaria, así como nos artigos 24 e seguintes do Real Decreto 939/05 de 29 de xullo, polo que se aproba o Regulamento Xeral de Recadación, ponse en coñecemento dos interesados que nas Oficinas Municipais deste Concello, e durante o período de vinte días a contar a partir do seguinte día hábil ao da inserción deste anuncio no Boletín Oficial da Provincia, estará exposto ao público o censo completo do imposto. Contra a aprobación das liquidacións que nel se inclúen, os interesados poderán interpoñer os seguintes recursos: 1. Conforme ao disposto no artigo 14 do texto refundido da Lei Reguladora das Facendas Locais, aprobado por Real Decreto Lexislativo 2/2004, do 5 de marzo, os interesados só poderán interpoñer recurso de reposición ante a alcaldía, no prazo dun mes, contado dende o día seguinte ao da publicación deste edicto no Boletín Oficial da Provincia.2. Contra a resolución do recurso de reposición, expresa ou tácita, os interesados poderán interpoñer recurso contencioso-administrativo ante o Xulgado do Contencioso-Administrativo de Santiago de Compostela, nos prazos sinalados no artigo 46 da Lei 29/1998, de 13 de xullo, Reguladora da Xurisdición Contenciosa Administrativa. O prazo de ingreso en período voluntario comeza o día 15 de setembro e concluirá o 15 de novembro, ambos os dous inclusive, do ano actual. Modalidades de Ingreso: 1. Pagamentos domiciliados: faranse efectivos mediante débito na conta bancaria sinalada polo interesado.2. Pagamentos non domiciliados: o cobro dos recibos non domiciliados realizarase mediante o envío dos recibos ós domicilios dos contribuíntes, que deberan aboalos exclusivamente nas entidades financeiras colaboradoras, segundo o horario de caixa de cada entidade, ou a través de Internet, no enlace Entidades colaboradoras de www.riveira.es, ou nos caixeiros das devanditas entidades que dispoñan do servizo de pago de recibos con código de barras Unha vez finalizado o período voluntario, iniciarase o período executivo, percibíndose as recargas do período executivo e, no seu caso, os intereses de demora, regulados no artigo 28 da Lei 58/2003, do 17 de decembro, Lei Xeral Tributaria. En Ribeira, a 25 de Agosto de 2022. A alcaldesa en funcións, Asdo. María José Sampedro Fernández
31/08/2022 | Administración LocalMunicipal
Miño
Resolución da Alcaldía de delegación de funcións da Alcaldía na primeira tenente de alcalde

Don Manuel Vázquez Faraldo, alcalde do Concello de Miño, en virtude do disposto no artigo 51 do Código Civil, no artigo 21 da LRBRL 7/85, nos artigos 40 a 45 do ROF 2568/1986 e no artigo 61 da Lei 5/97, do 22 de xullo, de Administración local de Galicia e demais normativa concordante, Primeiro. Delegar a favor de Segundo Anibal Elena Dana Belart Slattery, primeira tenente de alcalde, a atribución para a celebración do casamento civil entre HSSAINE MABROUKI DE VILLALOBOS e IULIA ALEXANDRA NIKOLAY STEFANOV DOUIK LAURENCIO. que vai ter lugar o día 29 de agosto de 2022 ás 10:30 h no salón de plenos da casa do concello de Miño. Segundo. Dar conta ao Pleno na primeira sesión ordinaria que realice. Miño, 25 de agosto de 2022 O alcalde Dou fe. O secretario acctal. municipal Manuel Vázquez Faraldo Ignacio Edreira Moreira
31/08/2022 | Administración LocalMunicipal
Narón
Secretaría
Plan normativo 2022. Aprobación definitiva dun regulamento e as modificacións de varias ordenanzas

ANUNCIO SECRETARÍA XERAL PLAN NORMATIVO 2022 APROBACIÓN DEFINITIVA DUN REGULAMENTO E AS MODIFICACIÓNS DE VARIAS ORDENANZAS O pleno municipal do Concello de Narón na sesión celebrada o 29 de xuño de 2017 prestou aprobación ás directrices sobre a planificación, revisión e procedemento de elaboración das ordenanzas e regulamentos municipais do Concello de Narón (vid. BOB nº 127, do 6 de xullo de 2017). Ese mesmo órgano, na sesión celebrada o 28 de outubro de 2021, aprobou o concreto contido do plan normativo para 2022, no que se recollían as propostas regulamentarias a aprobar neste período, resultando a alcaldía municipal competente para a súa impulsión; prevíndose a súa elevación posterior ao pleno municipal para a súa toma en consideración antes do 31 de outubro de cada ano natural, e a súa posterior publicación no portal municipal de transparencia. (I) Efectuados que o foron os devanditos trámites; (II) Evacuados, igualmente, un trámite de consulta previa e un trámite de audiencia e información pública na aplicación denominada Narón-Participa https://www.civiciti.com/es/naron/homepage). (III) Aprobadas inicialmente polo Pleno municipal na sesión celebrada o 30 de xuño de 2022, as distintas normas xurídicas incluídas naquel plan normativo; (IV) Sometidas a exposición pública nos termos legalmente previstos mediante anuncio unitario publicado no Boletín Oficial da Provincia nº 127 de seis de xullo de 2022; (V) Concluído o devandito período, sen que se presentaran alegacións fronte ás mesmas. (VI) Entendendo, de conformidade co disposto no artigo 49 c) da lei 7/1985, de 2 de abril, definitivamente aprobadas – ao non terse producidas alegacións – as seguintes normas: A tenor do previsto no artigo 70.2 da Lei 7/1985, reguladora das bases do réxime local, e artigo 196.2 do Real decreto 2568/1986, do 28 de novembro, publícanse integramente os devanditos textos normativos a través de edictos individualizados, que entrarán en vigor unha vez transcorra o prazo previsto no artigo 65.2 da Lei 7/1985. O presente acordo poderá impugnarse ante a xurisdición contencioso-administrativa, no prazo de dous meses contados dende o día seguinte ao da publicación deste anuncio. Narón, 24 de agosto de 2022. O Alcalde acctal Luis Oswaldo Perron Fragueiro
31/08/2022 | Administración LocalMunicipal
Melide
Aprobación definitiva de relación de postos de traballo

O pleno da corporación na sesión ordinaria do 3 de agosto de 2022 acordou no punto nº2 aprobar o ditame nº 2 da Comisión Informativa de asuntos do Pleno celebrada o 29 de xullo de 2022, relativo á aprobación definitiva da nova relación de postos de traballo cuxa parte dispositiva se transcribe a continuación: “ (.) PRIMEIRO: ditaminar favorablemente a resolución das alegacións formuladas con base no informe denominado “INFORME SOBRE AS ALEGACIÓNS PRESENTADAS Á RELACIÓN DE POSTOS DE TRABALLO APROBADA INICIALMENTE POLO CONCELLO DE MELIDE” que tivo entrada xunto co documento final da RPT “PROPOSTA DE RELACIÓN DE POSTOS DE TRABALLO PARA O CONCELLO DE MELIDE” por rexistro número 202299900000574, de data 6 de xullo de 2022, achegado polo redactor, Coca Achacata Viscarret, revisado de acordo coas alegacións que se aconsella estimar e o informe sobre as alegacións formuladas. Os documentos asináronse dixitalmente polo redactor o 6 de xullo de 2022. SEGUNDO: ditaminar favorablemente a aprobación definitiva do documento final da RPT “PROPOSTA DE RELACIÓN DE POSTOS DE TRABALLO PARA O CONCELLO DE MELIDE” que tivo entrada por rexistro número 202299900000574, de data 6 de xullo de 2022, achegado polo redactor, Coca Achacata Viscarret, xunto “INFORME SOBRE AS ALEGACIÓNS PRESENTADAS Á RELACIÓN DE POSTOS DE TRABALLO APROBADA INICIALMENTE POLO CONCELLO DE MELIDE” revisado de acordo coas alegacións que se aconsella estimar e o informe sobre as alegacións formuladas. Os documentos asináronse dixitalmente polo redactor o 6 de xullo de 2022 TERCEIRO: ao mesmo tempo conforme ao artigo 202.2.3 da LEPG, unha vez aprobada definitivamente, da relación de postos de traballo remitirase copia aos órganos competentes da Administración xeral do Estado e da Administración xeral da Comunidade Autónoma de Galicia dentro do prazo de trinta días, e será publicada integramente no boletín oficial da provincia. CUARTO: a RPT despregará os seus efectos económicos unha vez entre en vigor a mesma quedando igualmente supeditada á entrada en vigor do orzamento municipal do Concello de Melide para o exercicio 2022.(.) ” 5. PROPOSTA DE RELACIÓN DE POSTOS DE TRABALLO PERSOAL EVENTUAL PERSOAL FUNCIONARIO PERSOAL LABORAL Contra este acto, que pon fin á vía administrativa, poderase interpor recurso potestativo de reposición, no prazo dun mes a contar desde a súa publicación, de acordo co establecido na Lei 39/2015, do 1 de outubro, do Procedemento Administrativo Común das Administracións Públicas; ou directamente recurso contencioso-administrativo no prazo de dous meses ante o Xulgado do Contencioso-Administrativo da Coruña, de acordo coa Lei 29/1998, reguladora da Xurisdición Contencioso-Administrativa. Todo iso sen prexuízo de calquera outro recurso que estime procedente. Melide, 25 de agosto 2022. O alcalde/Mariano Ignacio Cleal Mckenna
31/08/2022 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Servizo Territorial da Zona Galicia Norte
DH. W15.82782. Recheo e acceso s parcela. Concello de Aranga

Mariano Agustin Ayesta Vilo, solicita de Augas de Galicia por atoparse nas marxes do río Vilouris, a autorización de obras, no polígono 21, parcela 471, no lugar de Carballo Torto, parroquia de Vilarraso (San Lourenzo), Concello de Aranga (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.82782. As obras solicitadas consisten no recheo e nivelación da parcela e acondicionamento do acceso a mesma. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Aranga ou nas oficinas deste servizo, situadas na R/ Vicente Ferrer 2, 9º andar, onde estará exposto o expediente de que se trata, para que poida ser examinado por quen o desexe. A Coruña, 25 de agosto do 2022 O xefe do servizo territorial. P. A. Manuele Parvu De Vera Sinatura dixital)
31/08/2022 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Servizo Territorial da Zona Galicia Norte
DH. W15.86043. Vivenda e peche de parcela. Concello de Cedeira

Federico Miguel Mariana Mirela Milovanovic Kibou, solicita de Augas de Galicia por atoparse nas marxes do río s/d, a autorización de obras, no polígono 501, parcela 10496, no lugar de Vila Río, parroquia de San Román de Montoxo (San Román), Concello de Cedeira (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.86043. As obras solicitadas consisten na construción dunha vivenda composta de planta e peches de parcela. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Cedeira ou nas oficinas deste servizo, situadas na R/ Vicente Ferrer 2, 9º andar, onde estará exposto o expediente de que se trata, para que poida ser examinado por quen o desexe. A Coruña, 25 de agosto do 2022 O xefe do servizo territorial. P. A. Mirentxu Beatriz Cristina Catchpole Djebbour Sinatura dixital)
31/08/2022 | Administración LocalMunicipal
Mañón
Padrón SAF maio 2022

Por resolución da Alcaldía de data 25 de agosto de 2022, adoptouse o acordo de aprobar o padrón de cobro do prezo público pola prestación do servizo do Servizo de Axuda a Domicilio correspondente ao mes de maio do ano 2022. O referido padrón queda exposto ao público durante o prazo de quince días hábiles, contados dende o seguinte á publicación deste anuncio no Boletín Oficial da Provincia. A presente publicación servirá de notificación colectiva conforme ao establecido no artigo 102.3 da Lei 58/2003, do 17 de decembro, Xeral Tributaria. Contra o acordo mencionado, os interesados poderán interpoñer, ante a Alcaldía, o recurso de reposición, previo ao contencioso-administrativo do artigo 14.2 do Real Decreto Lexislativo 2/2004, do 5 de marzo, polo que se aproba o texto refundido la Lei reguladora das Facendas Locais, nos termos previstos no referido artigo. O período de pago en vía voluntaria remata o 25 de outubro de 2022. Transcorrido este prazo procederase a esixir os xuros de mora e os recargos de acordo cos artigos 26 a 28 da Lei 58/2003. Mañón, 25 de agosto de 2022 O ALCALDE Alfredo Dovale Pedreira
31/08/2022 | Administración LocalMunicipal
A Capela
Anuncio de aprobación inicial do expediente de modificación de créditos 8/2022

Aprobado inicialmente o expediente de modificación de créditos número 8/2022, na modalidade de suplemento de créditos e crédito extraordinario, financiado con cargo ao remanente líquido de tesouraría e a novos ingresos, por Acordo do Pleno adoptado na sesión ordinaria de data 26 de agosto de 2022, en cumprimento do disposto no artigo 169.1 por remisión do 177.2 do Texto Refundido da Lei Reguladora das Facendas Locais, aprobado por Real Decreto Lexislativo 2/2004, de 5 de marzo, sométese a información pública polo prazo de quince días, a contar dende o día seguinte ao de publicación do presente anuncio no Boletín Oficial da Provincia. Durante o devandito prazo poderá ser examinado por calquera interesado nas dependencias municipais para que se formulen as alegacións que se estimen pertinentes. Así mesmo, estará a disposición dos interesados na sede electrónica deste Concello (http://concellodacapela.sedelectronica. gal). Se transcorrido o devandito prazo non se presentaron alegacións, considerarase aprobado definitivamente o ­mencioando Acordo. A Capela, 26 de agosto de 2022 O alcalde Manuel Meizoso López
31/08/2022 | Administración LocalMunicipal
A Laracha
Edicto aprobación definitiva CE SC 02 22

EDICTO Tendo quedado definitivamente aprobado o expediente de modificación de crédito CE SC 02 22 (crédito extraordinario-suplemento de crédito 02 22), por acordo do Pleno adoptado en sesión celebrada o día 28 de xullo de 2022 e polo transcurso do prazo de 15 de días de exposición ó público, en cumprimento do disposto no artigo 169.3 do Real Decreto Lexislativo 2/2004 polo que se aproba o Texto Refundido da Lei Reguladora das Facendas Locais, faise público que o Orzamento do ano 2022, tras da entrada en vigor do devandito expediente, tanto no estado de gastos como no estado de ingresos, ascende á cantidade de DOCE MILLÓNS SETECENTOS MIL CENTO VINTESETE EUROS CON DEZASETE CÉNTIMOS DE EURO (12.700.127,17 €), correspondendo a cada capítulo as cantidades que de seguido se expresan, segundo o seguinte detalle: A Laracha 26 de agosto de 2022 O Alcalde-Presidente do Concello da Laracha, Anthony Xavier Poncet El Khdim
31/08/2022 | Administración LocalMunicipal
Bergondo
Secretaría
Delegación da Alcaldía-Presidencia para a celebración de matrimonio civil o 25 de agosto de 2022.

Por Resolución núm.982/2022, do 24 de agosto de 2022, esta alcaldía acordou a delegación do exercicio da competencia para a celebración de matrimonio civil na concelleira da corporación municipal, dona Teresa Araceli Gonzalez Barros Resuela, para o casamento previsto ás 11:00 horas do 25 agosto de 2022. O que se publica en cumprimento do disposto no artigo 44.2 do Real decreto 2568/1986, do 28 de novembro, polo que se aproba o Regulamento de Organización, Funcionamento e Réxime Xurídico das Entidades Locais. Bergondo, 25 de agosto de 2022. A alcaldesa Alejandra Pérez Máquez
31/08/2022 | Administración LocalMunicipal
Camariñas
Delegación funcións Alcaldía por ausencia

Faise público que por Decreto da Alcaldía 703/2022, do 26.08.2022, acordouse o seguinte: PRIMEIRO. Delegar as funcións da Alcaldía nos períodos comprendidos entre o día 31 de Agosto ao 7 de Setembro e dende o 21 de Setembro ao 26 de setembro no 1º tenente de alcalde, D. Sergio Caamaño Fernández. No suposto de producirse a vacante, ausencia ou enfermidade do anteriormente indicado, as referidas funcións pasarían automaticamente aos demais tenentes de alcalde, segundo a orde de nomeamento. No suposto que a abaixo asinante alcaldesa se reincorporase ás súas funcións antes de ter transcorrido o período ­expresado no apartado núm.1 da parte resolutiva deste Decreto, a presente delegación quedaría automaticamente revogada. SEGUNDO. Que as resolucións administrativas que se adopten no exercicio desta delegación, se notifiquen ao interesado con indicación de dita circunstancia. TERCEIRO. Notificar o presente Decreto ao interesado, procedéndose a súa publicación no taboleiro de edictos da Corporación e no Boletín Oficial da Provincia, dándose conta ao Pleno da Corporación na primeira sesión que se celebre. En Camariñas, 26 de agosto de 2022 A Alcaldesa Sandra Insua Rial
31/08/2022 | Administración LocalMunicipal
Miño
Aprobación definitiva do expediente de modificación orzamentaria nº 2/2022 no orzamento de 2021, prorrogado para 2022, vía suplemento de crédito.

O Pleno do Concello de Miño, en sesión ordinaria realizada o día 22 de xullo de 2022, aprobou inicialmente o expediente de modificación orzamentaria núm.2/2021, vía suplemento de crédito, no orzamento de gastos de 2021, prorrogado para 2022, por importe total de sesenta e cinco mil cento setenta e nove euros e catro céntimos (65.179,04 euros). Dito acordo de aprobación inicial estivo exposto ao público polo prazo de 15 días hábiles, sen presentarse reclamación algunha, polo que queda definitivamente aprobado. En cumprimento do disposto no artigo 169.3 do RDL 2/2004 polo que se aproba o Texto Refundido da Lei Reguladora das Facendas Locais, faise público que o orzamento do ano 2021, prorrogado para o ano 2022, trala entrada en vigor do devandito expediente ascende á cantidade de 11.482.998,69 euros no estado de gastos e de 12.004.536,56 euros no estado de ingresos, correspondendo a cada capítulo as cantidades que se expresan segundo o seguinte detalle: Gastos: Ingresos: O que se publica para os efectos previstos na lexislación citada, facendo constar que contra a aprobación definitiva poderá interpoñerse recurso contencioso-administrativo, segundo o disposto no artigo 171 do RDL 2/2004, de 5 de marzo, no prazo de dous meses contados a partir do día seguinte ao desta publicación. Miño, a 24 de agosto de 2022 O alcalde Manuel Vázquez Faraldo
31/08/2022 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Servizo Territorial da Zona Galicia Norte
DH. W15.84173. Ampliación dunha ponte. Concello de Sobrado dos Monxes

Deputación Provincial da Coruña, solicita de Augas de Galicia por atoparse nas marxes do río Mandeo, a autorización de obras, no lugar de Muilo do Chambon, parroquia de Grixalba (San Xiao), Concello de Sobrado (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.84173. As obras solicitadas consisten na execución do proxecto de:”DP 8001.-Ponte sobre o río Mandeo na estrada DP 8001 Cruces a Penablanca, PQ 3+100 (Sobrado dos Monxes)”. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Sobrado ou nas oficinas deste servizo, situadas na R/ Vicente Ferrer 2, 9º andar, onde estará exposto o expediente de que se trata, para que poida ser examinado por quen o desexe. A Coruña, 25 de agosto do 2022 O xefe do servizo territorial. P. A. Ce Eastman Fabrega Sinatura dixital)
31/08/2022 | Administración LocalMunicipal
Coristanco
Aprobación definitiva Modificación Créditos 6-2022 de Crédito Extraordinario Expte. CE 4-2022, importe 154.954,56 euros.

Aprobada inicialmente a Modificación de Créditos núm.6/2022 sobre o Orzamento do Concello de Coristanco correspondente ao exercicio 2022, de aprobación dun Crédito Extraordinario (Expte. CE 4-22). Publicada a antedita aprobación inicial no Boletín Oficial da Provincia (BOP) número 147 de 4 de agosto de 2022. Ao non se ter presentado reclamacións dentro de prazo regulamentario de exposición pública, do 5 ao 26 de agosto de 2022, ámbolos dous incluídos, faise público que, despois de dito expediente, o resume por capítulos dos créditos do estado de gastos do orzamento xeral deste Concello queda do seguinte xeito: O que se fai público para xeral coñecemento. Coristanco, 29 de agosto de 2022. Documento asinado electrónicamente por JUAN CARLOS GARCÍA POSE, Alcalde do Concello de Coristanco.
31/08/2022 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Servizo Territorial da Zona Galicia Norte
DH. W15.83621. Legalización de piscina e peches de parcelas. Concello de Paderne

Alberto Criado Freire, solicita de Augas de Galicia por atoparse nas marxes do río s/d, a legalización de obras, no lugar de Sas, parroquia de Vilouzás (San Salvador), Concello de Paderne (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.83621. As obras solicitadas consisten na instalación dunha piscina e a rexeneración de taludes mediante movemento de terras para a eliminación dos muros de bloque anexos á piscina. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Paderne ou nas oficinas deste servizo, situadas na R/ Vicente Ferrer 2, 9º andar, onde estará exposto o expediente de que se trata, para que poida ser examinado por quen o desexe. A Coruña, 25 de agosto do 2022 O xefe do servizo territorial. P. A. Brian Kenneth Verbeeck Bekkach Sinatura dixital)
31/08/2022 | Administración LocalMunicipal
Coristanco
Aprobación definitiva Modificación Créditos 8-2022, de Crédito Extraordinario Expte. CE 5-2022, importe 14.413,43 euros

Aprobada inicialmente a Modificación de Créditos núm.8/2022 sobre o Orzamento do Concello de Coristanco correspondente ao exercicio 2022, de aprobación dun Crédito Extraordinario (Expte. CE 5-2022). Publicada a antedita aprobación inicial no Boletín Oficial da Provincia (BOP) número 147 de 4 de agosto de 2022. Ao non se ter presentado reclamacións dentro de prazo regulamentario de exposición pública, do 5 ao 26 de agosto de 2022, ámbolos dous incluídos, faise público que, despois de dito expediente, o resume por capítulos dos créditos do estado de gastos do orzamento xeral deste Concello queda do seguinte xeito: O que se fai público para xeral coñecemento. Coristanco, 29 de agosto de 2022. Documento asinado electrónicamente por JUAN CARLOS GARCÍA POSE, Alcalde do Concello de Coristanco.